CELEX: 62017CA0672
Language: el
Date: 2018-12-06 00:00:00
Title: Υπόθεση C-672/17: Απόφαση του Δικαστηρίου (έκτο τμήμα) της 6ης Δεκεμβρίου 2018 [αίτηση του Tribunal Arbitral Tributário (Centro de Arbitragem Administrativa — CAAD) — (Πορτογαλία) για την έκδοση προδικαστικής αποφάσεως] — Tratave — Tratamento de Águas Residuais do Ave SA κατά Autoridade Tributária e Aduaneira [Προδικαστική παραπομπή — Φόρος προστιθεμένης αξίας (ΦΠΑ) — Βάση επιβολής του φόρου — Μείωση — Αρχή της φορολογικής ουδετερότητας]

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/5
            
         
      Απόφαση του Δικαστηρίου (έκτο τμήμα) της 6ης Δεκεμβρίου 2018 [αίτηση του Tribunal Arbitral Tributário (Centro de Arbitragem Administrativa — CAAD) — (Πορτογαλία) για την έκδοση προδικαστικής αποφάσεως] — Tratave — Tratamento de Águas Residuais do Ave SA κατά Autoridade Tributária e Aduaneira
      (Υπόθεση C-672/17) (1)
      
      ([Προδικαστική παραπομπή - Φόρος προστιθεμένης αξίας (ΦΠΑ) - Βάση επιβολής του φόρου - Μείωση - Αρχή της φορολογικής ουδετερότητας])
      (2019/C 44/06)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa — CAAD)
      
         Διάδικοι στην υπόθεση της κύριας δίκης
      
      Tratave — Tratamento de Águas Residuais do Ave SA
      
         κατά
      
      Autoridade Tributária e Aduaneira
      
         Διατακτικό
      
      Η αρχή της ουδετερότητας καθώς και τα άρθρα 90 και 273 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας έχουν την έννοια ότι δεν αποκλείουν εθνική ρύθμιση, όπως η επίμαχη στην υπόθεση της κύριας δίκης, η οποία προβλέπει ότι ο υποκείμενος στον φόρο δεν μπορεί να προβεί σε μείωση της βάσης επιβολής του φόρου προστιθέμενης αξίας (ΦΠΑ), σε περίπτωση μη καταβολής της τιμής, για όσο χρόνο δεν έχει γνωστοποιήσει προηγουμένως στον αποκτώντα το αγαθό ή την υπηρεσία, εφόσον αυτός είναι υποκείμενος στον φόρο, την πρόθεσή του να μηδενίσει ένα μέρος ή το σύνολο του ΦΠΑ, προκειμένου να διορθωθεί η έκπτωση του ποσού του ΦΠΑ στην οποία μπόρεσε να προβεί ο εν λόγω αποκτών.
      
         (1)  ΕΕ C 52 της 12.2.2018.